સ્વ.મૃગેશભાઈ કોમ્પ્યુટરનું સારુ એવુ નોલેજ ધરાવતા હતા અને પોતે વેબડેવલોપર પણ હતા તેથી મે તેમને જણાવ્યું કે સાહેબ મારે પણ મારા તાલુકાની આપની રીડગુજરાતી જેવી વેબસાઈટ બનાવવી છે પણ આ પ્રકારની વેબસાઈટ બનાવવા માટે ખાસો એવો ખર્ચ થઈ શકે તેમ છે તો આપ મને મદદ કરો તો તેમનો જવાબ હતો નિતિનભાઈ ચાલોને હું તમને વડગામની સારી એવી વેબસાઈટ ડેવલોપ કરી આપું મે કહ્યું પણ સાહેબ તેમા ખર્ચ કેટલો આવશે ? તેમણે જવાબ આપ્યો ખર્ચની ચિંતા છોડો તમે લોકો પણ એક સારુ કાર્ય કરી રહ્યા છો એટલે તમારે જે આપવું હોય તે આપજો. પછી તો તેઓ શ્રીએ વેબસાઈટ માટે સુરક્ષિત વેબસર્વરથી લઈને ટેકનીકલ બાબતોની રજેરજ માહિતી મને સાચી રીતે સમજાવી અને અંતે તેમણે પોતનો કિમતી સમય ફાળવીને વડગામ માટે વડગામ.કોમ વેબસાઈટની સુંદર વેબસાઈટ ની ડિઝાઈન મામુલી ખર્ચમાં (નહિ નુકશાન નહી નફો ના ધોરણે) ઝડપી ડેવલોપ કરી આપી આ ઉપરાંત મને સતત માર્ગદર્શન આપતા રહ્યા આમા પણ વડગામ પ્રત્યેની તેમની લાગણી સતત ધબકતી હતી.